Stáhtaráđi ásahus

**ruvkedoaimmas**

Stáhtaráđi mearrádusa mielde ásahuvvo ruvkelága (621/2011) vuođul:

1 Lohku

Málbmaohcan

1 §

Ilmmuhus čájánasváldimis mii laktása ohcanbargui

Ohcanbarggus ovddasvástideaddji ferte dahkat ruvkelága (621/2011) 8 §:s dárkkuhuvvon čálalaš ilmmuhusa ohcanbarggus maŋemusat guokte vahku ovdal čájánasváldima álggaheami.

Ilmmuhusgeatnegasvuohta ii guoskka dakkár doaibmabijuid, mat leat juohkeolbmorivttiid vuođul lobálaččat dehe main šaddet eanemusat unnánaš vahátluottat.

2 §

Eanadatbargguin mat dáhpáhuvvet málbmaohcanguovllus, málbmaohcamis, mii dáhpáhuvvá giddodateaiggáda miehtamiin ja ráhkkanusain ilmmuheapmi

Ruvkelága 12 § 1 momeantta mielde eanadatbargguin ilmmuheamis ja ruvkelága 12 § 4 momeantta mielde málbmaohcama ilmmuhusas, mii dáhpáhuvvá giddodateaiggáda miehtamiin, ferte boahtit ovdan:

1) bargguin ovddasvástideaddji olbmo namma, sajádat sihke oktavuohtadieđut;

2) árvvoštallon eanadatbargguid álggahanáigemuddu ja bistin;

3) čilgehus das, mii eanadatbargguin bargojuvvo, sihke mat bargovuogit ja mašiinnat adnojuvvojit;

4) árvvoštallan doaibmabijuid mearis;

5) árvvoštallan eanadatbargguid váikkuhusas birrasii;

6) dárbbu mielde čilgehus eará áššiin, main sáhttá leat mearkkašupmi.

Ruvkelága 12 § 1 momeanttas dárkkuhuvvon gaskaboddasaš ráhkkanusaid ilmmuhusas ferte boahtit ovdan:

1) bargguin ovddasvástideaddji olbmo namma, sajádat sihke oktavuohtadieđut;

2) gaskaboddasaš ráhkkanusa viidodat;

3) gaskaboddasaš ráhkkanusa geavahanulbmil;

4) árvvoštallan gaskaboddasaš ráhkkanusa geavahanáiggis sihke burgináigemuttus.

Ovddabealde 1 ja 2 momeanttas dárkkuhuvvon ilmmuhusat galget dahkkojuvvot maŋemusat guokte vahku ovdal eanadatbargguid álggaheami. Ilmmuhusaide galgá laktojuvvot gárta, masa lea merkejuvvon guovlu, gos eanadatbarggut bargojuvvojit ja gosa gaskaboddasaš ráhkkanus lea plánejuvvon sajuštuvvot dehe bargojuvvot málbmaohcan, mii dáhpáhuvvá giddodateaiggáda miehtamiin.

Ilmmuhussii galget dasa lassin laktojuvvot dieđut doaimma lobiin.

3 §

Málbmaohcanguovllu rokkanasbázahusa fuolahusplána

Ruvkelága 13 § mielde málbmaohcanguovllu rokkanasbázahusa fuolahusplána ráhkadeamis galget váldojuvvot vuhtii:

1) doaibmabijuid váikkuhusat bázahusfuolahussii;

2) eanan- ja geađgeávnnasbázahusaid sihke bajilduseatnamiid máhcaheapmi váldinbáikái, juos dat lea ekonomalaččat ja teknihkalaččat vejolaš iige das šatta gildojuvvon birrasa billahuvvan;

3) doaimmas mielddisbuktin vahátlaš birasváikkuhusaid caggan nu beaktilit go vejolaš.

Dasa lassin, mii ruvkelága 13 §:s mearriduvvo, bázahusfuolahusplána galgá doallat sisttis:

1) váldoiešvuohkedieđuid eanan- ja geađgeávdnasis ja dan iešvuođain, mat šaddet málbmaohcamis;

2) árvvoštallama eanan- ja geađgeávnnasbázahusa ollislaš mearis ja plána bázahusa ávkin atnimis ja eará gieđahallamis;

3) dieđuid eanan- ja geađgeávnnasbázahusa mearkkašahtti birasváikkuhusain;

4) dieđuid bázahusguovllu maŋŋedoaibmabijuin málbmaohcanguovllus.

Bázahusfuolahusplánas galget dasa lassin buktojuvvot ovdan eará dakkár dieđut, mat leat dárbbašlaččat dan árvvoštallama várás, ahte eanan- ja geađgeávnnasbázahusa šaddama caggan ja vahátlašvuođa geahpideapmi sihke bázahusa gieđahallan lea ordnejuvvon ruvkelága ja dán ásahusa mielde.

4 §

Čilgehus málbmaohcanguovllu dutkanbargguin ja -bohtosiin

Ruvkelága 14 §:s dárkkuhuvvon jahkásaš čilgehus galgá doallat sisttis, juos eará ii čuovo 51  § 2 momeantta 4 čuoggás, dieđuid geavahuvvon dutkan- ja bargovugiin sihke čoahkkáigeasu dahkkojuvvon dutkamušain ja daid váldobohtosiin.

Lága 14 § 2 momeantta mielde álbmogii rabas dilálašvuođas lohpeeaiggát galgá dieđihit maŋemusat guokte vahku ovdal dilálašvuođa čálalaččat málbmaohcanguovllu giddodagaid ja ránnágiddodagaid eaiggádiidda ja eará riekteeaiggádiidda. Dilálašvuođas galgá dasa lassin dieđihuvvot málbmaohcanguovllu gielddaide ja earáide ášši dáfus mearkkašahtti eiseválddiide, sápmelaččaid ruovttuguovllus sámediggái, nuortalašguovllus nuortalaččaid siidačoahkkimii sihke boazodoalloguovllus áššáiguoskevaš bálgesiidda sihke lohpeeaiggáda fierbmesiidduin. Dilálašvuohta sáhttá ordnejuvvot maid fierbmedilálašvuohtan.

Álbmogii rabas dilálašvuohta galgá bálvalit guovllu orruid, gielddaid, eará eiseválddiid, álbmotservviid sihke sápmelaččaid ruovttuguovllus sámedikki, nuortalašguovllus nuortalaččaid siidačoahkkima sihke boazodoalloguovllus áššáiguoskevaš bálgesiid diehtodárbbuid.

5 §

Málbmaohcama maŋŋedoaibmabijuin dieđiheapmi

Ruvkelága 15 § 2 momeanttas dárkkuhuvvon maŋŋedoaibmabijuid ilmmuhus galgá doallat sisttis dieđu maŋŋedoaibmabijuid nohkanbeaivvis sihke govvádusa ollahuhtton maŋŋedoaibmabijuin.

6 §

Diehtomateriála mii laktása málbmaohcanlobi dutkanbargočilgehussii ja dutkamuššii

Ruvkelága 15 § 1 momeanttas 2 čuoggás dárkkuhuvvon dutkanbargočilgehusas galget boahtit ovdan:

1) govvádus ja gárta málbmaohcanguovllus;

2) ollahuhtton dutkanbarggut ja daid bohtosat;

3) indeaksagárttat, main leat buktojuvvon ovdan guovllus ollahuhtton geologalaš, geofysikálalaš ja geokemiijalaš dutkamušat sihke čájánasváldinbáikkit;

4) dutkojuvvon guovllu minerálaváriid árvvoštallan, mii vuođđuduvvá almmolaččat geavahuvvon standárdii, ja árvvoštallan guovllu málbmapotentiálas;

5) logahallan čoggojuvvon analysa-, dutkan-, biras- ja gártamateriálas;

6) bohkanráiggiid ja ožžojuvvon bohkanváimmuid dieđut ja sajádat sihke dain dahkkojuvvon dulkomat ja analysat;

7) arkiverenovdanbuktojupmi Geologiija dutkanguovddáža bajásdoallan riikkaviidosaš bohkanváibmoarkiivii doaimmahanvuloš bohkanváimmuin;

8) riggudaniskosiid ja earáid gávdnoštumiid anolašvuođa čielggadeami várás ollahuhttojuvvon dutkamušaid mávssolaš bohtosat;

9) suokkardallon čoahkkáigeassu málbmaohcangoluin.

Dutkanbargočilgehus ja dasa gullevaš diehtomateriála galgá doaimmahuvvot šleađgafiilan. Fiila galgá doallat sisttis dutkanbargočilgehusa lassin dutkanbargočilgehusas namuhuvvon geologalaš, geofysikálalaš ja geokemiijalaš dutkanmateriála sihke čoggojuvvon báikediehtomateriála ja bohkanváimmuid ráigeraporttat ja -analysat ja eará dutkanmateriála.

Dutkanbargočilgehus galgá gokčat málbmaohcanguovllu ollislažžan sisdoaladettiin málbmaohcanguovllu árat dutkanmuttuid, juos dat eai leat raporterejuvvon.

2 Lohku

Golledoidin

7 §

Golledoidinguovllu eanadatbargguin dieđiheapmi

Ruvkelága 27 §:s dárkkuhuvvon golledoidinguovllu eanadatbargguid dieđiheapmi galgá dahkkojuvvot maŋemusat mánu ovdal eanadatbargguide álgima.

Dieđáhusas galget boahtit ovdan:

1) Bargguin ovddasvástideaddji olbmo namma ja oktavuohtadieđut;

2) árvvoštallojuvvon eanadatbargguid álggahanáigemuddu ja bistin;

3) dárkilit čilgehus das, mat eanadatbargguid bargojuvvojit sihke mat bargovuogit ja mašiinnat geavahuvvojit;

4) árvvoštallan doaibmabijuid mearis;

5) guovllus bargi olbmuid lohkomearri;

6) árvvoštallan eanadatbargguid váikkuhusain birrasii;

7) dárbbu mielde čilgehus eará áššiin, main sáhttá leat mearkkašupmi.

Dieđáhussii galgá laktojuvvot gárta, masa lea merkejuvvon guovlu, gos eanadatbarggut bargojuvvojit.

8 §

Golledoidinguovllu rokkanasbázahusa fuolahusplána

Golledoidinguovllu ruvkelága 25 § mieldásaš rokkanasbázahusa fuolahusplánii guoskaduvvo, mii dán ásahusa 3 §:s mearriduvvo.

9 §

Golledoidi jahkásaš addin čilgehus

Ruvkelága 28 §:s dárkkuhuvvon golledoidi jahkásaš čilgehus galgá sisdoallat:

1) ráddjojuvvon golli meari grámman;

2) gieđahallon bođueatnama meari giddes guđahamehtarin;

3) geavahuvvon dutkan- ja bargovugiid;

4) golledoidinguovllus bargi olbmuid meari persovdnabargobeaivin;

5) bargoáigodaga golledoidinguovllus;

6) duovdagii dahkkojuvvon duovdagiid vuogáiduhttin- ja bázahusdoaibmabijuid.

Čilgehus galgá doaimmahuvvot ruvkeeiseváldái čuovvovaš kaleandarjagi njukčamánu loahpa rádjái.

10 §

Álbmogii rabas jahkásaš dilálašvuohta mii guoská golledoidima

Ruvkeeiseváldi ferte dieđihit ruvkelága 28 § 2 momeantta mieldásaš álbmogii rabas dilálašvuođas Meahciráđđehussii ja eará riekteeaiggádiidda. Dasa lassin dilálašvuođas galgá dieđihit guovllu gielddaide ja earáide ášši dáfus mearkkašahtti eiseválddiide, sápmelaččaid ruovttuguovllus sámediggái, nuortalašguovllus nuortalaččaid siidačoahkkimii ja áššáigullevaš bálgesiidda sihke ruvkeeiseválddi fierbmesiidduin. Dieđáhus galgá dahkkojuvvot čálalaččat maŋemusat guokte vahku ovdal dilálašvuođa.

Dilálašvuohta sáhttá ordnejuvvot fierbmedilálašvuohtan.

Álbmogii rabas dilálašvuohta galgá bálvalit guovllu orruid, gielddaid ja eará eiseválddiid, álbmotservviid sihke sápmelaččaid ruovttuguovllus sámedikki, nuortalašguovllus nuortalaččaid siidačoahkkima ja áššáigullevaš bálgesiid diehtodárbbuid.

11 §

Golledoidinguovllu ođadeapmi, čorgen ja duovdagii vuogáiduhttin

Golledoidinguovllu ođadeami, čorgema ja duovdagii vuogáiduhttima várás ruvkelága 29 §:s dárkkuhuvvon vuogi mielde golledoidindoaimma hárjeheaddji galgá fuolahit:

1. Mašiinnaid ja rusttegiid sihke eará guvlui gullameahttun bođumateriála jávkadeamis guovllus:

2) dárbbašmeahttumin báhcci luoddafierpmádaga ja johtingeidnosiid ovddešteamis;

3) burginvuloš eatnanlaš huksehusaid ja ráhkkanusaid jávkadeamis guovllus ja vulobeale eatnanvuođu ovddešteamis, čorgemis ja duovdagii vuogáiduhttimis;

4) čáhcehálddahanrusttegiid burgimis sihke čáziidgieđahallanáldáid eanansirdinbargguin, ovddešteamis, čorgemis ja duovdagiid vuogáiduhttimis;

5) goaivunrokkiid ja eará goaivunbarggu čuovvumuššan earáhuvvan eanangierraga deavdimis, ovddešteamis ja duovdagii vuogáiduhttimis; ja

6) eará doaimmain, mat leat vealtameahttumat guovllu ođadeami ja čorgema dihte sihke dan dahkama luondduviđá ja duovdaga dáfus nu duhtadahtti dillái go vejolaš.

12 §

Golledoidi ilmmuhus maŋŋedoaibmabijuid loahpaheamis

Ruvkelága 29 §:s dárkkuhuvvon maŋŋedoaibmabijuid dieđáhus galgá doallat sisttis dieđu maŋŋedoaibmabijuin nohkanbeaivvis sihke govvádusa ollahuhtton maŋŋedoaibmabijuin.

3 Lohku

Ruvkedoaibma

13 §

Jahkásaš čilgehus ruvkke doaimmas

Ruvkelobi eaiggát galgá ruvkelága 18 § 2 momeantta čilgehusas ilmmuhit:

1) laigojuvvon málmma ja siidogeađggi meari tonnan;

2) ruvkkes gieđahallon bajilduseatnama meari tonnan;

3) ruvkkes buvttaduvvon riggodasa dehe danveardásaš gaskabuktaga meari tonnan;

4) ruvkkes bargi olbmuid meari persovdnabargománnun;

5) sierranastima ruvkelága 17 § 1 momeantta 2 čuoggás dárkkuhuvvon ruvkedoaimma siidobuktagiin; ja

6) eará lohpeeiseválddi gáibidan bearráigeahču dáfus dárbbašlaš dieđuid.

14 §

Ruvkelobi eaiggáda ordnen álbmogii rabas dilálašvuohta

Lohpeeaiggát galgá ilmmuhit ruvkelága 18 § 3 momeantta mielde álbmogii rabas dilálašvuođas ruvkeguovllu giddodaga ja ránnágiddodagaid eaiggádiidda ja daid eará olbmuide ja servošiidda, geaid ovdamuni, rievtti dehe geatnegasvuođa ruvkedoaibma sáhttá guoskat. Dilálašvuođas galgá dasa lassin ilmmuhit ruvkeguovllu gielddaide ja eará ášši dáfus mearkkašahtti eiseválddiide, sápmelaččaid ruovttuguovllus sámediggái, nuortalašguovllus nuortalaččaid siidačoahkkimii sihke boazodoalloguovllus áššáiguoskevaš bálgesiidda sihke lohpeeaiggáda fierbmesiidduin. Dilálašvuohta sáhttá ordnejuvvot maid fierbmedilálašvuohtan. Ilmmuhus ferte dahkkojuvvot guokte vahku ovdal dilálašvuođa čálalaččat.

Dilálašvuohta sáhttá ordnejuvvot maid fierbmedilálašvuohtan.

Álbmogii rabas dilálašvuohta galgá bálvalit guovllu orruid, meahciráđđehusa, guovllu gielddaid, eará eiseválddiid, álbmotservviid sihke sápmelaččaid ruovttuguovllus sámedikki, nuortalašguovllus nuortalaččaid siidačoahkkima sihke boazodoalloguovllus áššáiguoskevaš bálgesiid diehtodárbbuid.

15 §

Maŋŋedoaibmabijut ruvkeguovllu ja ruvkke veahkkeguovllu dahkamis oktasaš dorvvolašvuođa gáibidan ortnegii

Ruvkeguovllu ja ruvkke veahkkeguovllu dahkama oktasaš dorvvolašvuođa gáibidan ortnegii ruvkelága 143 §:s dárkkuhuvvon vuogi mielde ruvkedoaimma hárjeheaddji galgá fuolahit:

1) maŋŋedikšunmuttu dorvvolašvuođa dáfus ávkkálaš ráhkadusaid seailluheamis guovllus;

2) almmolaš dorvvolašvuođa gáibidan eatnamiid gieđahallamiid ja mašiidnabargguid dahkamis;

3) ruvkeguovllu ja ruvkke veahkkeguovllu riggudansáddoguovlluid, bázahusáldáid ja luvvegarvimii laktáseaddji áldáid áidumis, juos dat lea dárbbašlaš guovlluid dorvvolašvuođa sihkkarastima várás;

4) guvlui báhcci huksehusaid ja ráhkkanusaid vealtameahttun dorvvolašvuođas;

5) bohkanráiggiid suodjebohcciid sihke metállas ráhkaduvvon eananbohcciid dorvvolašvuođas; ja

6) kemikálaid ja bávkkanasaid jávkadeamis guovllus.

Dasa lassin mii 1 momeanttas mearriduvvo, galgá ruvkedoaimma bargi fuolahit rabaslaiggohagas:

1) laiggohaga seinniide luhpuid ráhkadeamis dorvvolaš eretbeassama vejolažžan dahkama várás, juos ruvke diktojuvvo dievvat čázis ruvkedoaimma nohkama maŋŋel; ja

2) dain almmolaš dorvvolašvuođa gáibidan áidun- ja eará doaimmain, maiguin caggojuvvo laiggohahkii gahččama riska ja eará riskkat, mat bohtet rabaslaiggohaga iešvuođain.

Dasa lassin, mii 1 momeanttas mearriduvvo, galgá ruvkedoaimma hárjeheaddji fuolahit eatnanvuloš laiggohagas:

1) beassama eastima eatnanvuloš laiggohahkii sihke eanangierraga rádjái olli njielahagaid ja áibmomolsunloktanemiid dahppama; ja

2) luoskkagan- ja deaddásanváralaš guovlluid dovdámis ja áidumis sihke daid merkemis eatnamii váruhusgalbbaiguin.

Dasa lassin, mii paragráfa 1—3 momeanttain mearriduvvo, galgá ruvkedoaimma hárjeheaddji atnit ávvira eará almmolaš dorvvolašvuođa gáibidan doaimmain guovllus.

16 §

Maŋŋedoaibmabijut ruvkeguovllu ja ruvkke veahkkeguovllu ođadeami, čorgema ja duovdagii vuogáiduhttima várás

Ruvkeguovllu ja ruvkke veahkkeguovllu ođadeami, čorgema ja duovdagii vuogáiduhttima várás ruvkelága 143 §:s dárkkuhuvvon vuogi mielde ruvkedoaimma hárjeheaddji galgá atnit ávvira:

1) mašiinnaid ja rusttegiid sihke eará guvlui gullameahttun bođumateriála doalvumis eret guovllus:

2) dárbbašmeahttumin báhcán luoddafierpmádaga burgimis;

3) burginvuloš eatnanlaš huksehusaid ja ráhkkanusaid vulobeale eanangierraga sihke burgojuvvon boaldingolgosiid juohkinstašuvnnaid ja rádjo- ja fuolahusguovlluid eanangáhppálagaid ođadeamis, čorgemis ja duovdagii vuogáiduhttimis

4) čáziidhálddahanráhkadusaid burgimis sihke čáziidgieđahallanáldáid eanansirdinbargguin, čorgemis ja duovdagii vuogáiduhttinbargguin; ja

5) dárbbašmeahttumin báhcci elrávdnjelinnjáid burgimis.

Dasa lassin, mii paragráfa 1 momeanttas mearriduvvo, galgá ruvkedoaimma hárjeheaddji fuolahit eará vealtameahttun ođadan-, čorgen- ja duovdagii vuogáiduhttinbargguin.

4 Lohku

Lohpemeannudeamit

17 §

Málbmaohcama lohpeohcamuš

Dasa lassin, mii ruvkelága 34 §:s mearriduvvo, málbmaohcama lohpeohcamušas dehe dan čuvvosiin galgá buktojuvvot ovdan:

1) ohcci namma, oktavuohtadieđut ja ruovttubáiki;

2) kontáktaolmmoš ja lassidieđuid addi Suomas, sajádat fitnodagas ja oktavuohtadieđut;

3) luohtehahtti čilgehus ohcci áššedovdamušas, teknihkalaš čađahannávccain ja ekonomalaš návccas bargat doaimma, mii vuođđuduvvá ohccojuvvon lohpái;

4) čilgehus bargoveaga ámmátlaš dohkálašvuođas, mii lea ohcci anus;

5) málbmaohcanguovllu eatnandieđalaš sajádat, mii sisdoallá giddodaga dehe eará registtarovttadagaid nama ja giddodatdovddaldaga;

6) málbmaohcanguovllu ollislaš eananviidodat ja juohke giddodaga dehe eará registtarovttadagaid oasil eananviidodat unnimusat 0,1 hektára dárkilvuođain;

7) plána dárbbašlaš dutkamušaid mearis, kvaliteahtas ja áigedávvalis;

8) dutkanplána ollahuvvama dieđut suodjaleami dáfus mearkkašahtti luonddu- ja kulturárvvuin málbmaohcanguovllus;

9) giddodatdiehtovuogádaga dieđut málbmaohcanguovllu giddodaga eaiggádiin ja daid olbmuid ja servošiid namain ja čujuhusain, geaid ovdamuni, rievtti dehe geatnegasvuođa málbmaohcanlobi mieđiheapmi sáhttá guoskat;

10) ohcci evttohus málbmaohcanguovllu namman;

11) earát lohpeeiseválddi gáibidan áššáigullevaš mearrádusdahkama dárbbašlaš dieđut.

18 §

Ohcci čilgehus málbmaohcama lohpeohcamuša doaimma váikkuhusain guovllu sámi kultuvrii

Juos guovlu, mii lea málbmaohca lohpeohcamuša čuozáhahkan, lea sápmelaččaid ruovttuguovllus, dehe juos fidnu lea sápmelaččaid ruovttuguovllu olggobealde, muhto doaimmas lea ohcamuša mielde fuopmášahtti mearkkašupmi sápmelaččaid rivttiid dáfus eamiálbmogin, de ferte ráhkaduvvot sierra čilgehus ruvkelága 34 § 4 momeantta mielde, mii sisdoallá ruvkelága 34 § 4 momeantta 3 čuoggá dárkkuhan dieđuid guovllu geavahusas ja mearkkašumis guovllu sámi kultuvrii mihtilmas boazodollui, meahccebivdui, guolástussii, čoaggimii dehe sámi duodjái ja ákkastallon árvvoštallama ohcamuša mieldásaš doaimma váikkuhusain ovdal namuhuvvon sámi kultuvrra oassesurggiide akto, sihke ovttas ruvkelága 34 § 4 momeantta 2 čuoggás dárkkuhuvvon guovllu eará danveardásaš lobiin, sihke guovllu eará geavahanhámiiguin. Árvvoštallamis galgá buktojuvvot ovdan masa ja gos háhkkojuvvon dieđuide ohcci árvvoštallan vuođđuduvvá. Čilgehus galgá doallat sisttis ruvkelága 34 § 3 momeantta 5 čuoggás dárkkuhuvvon ákkastallojuvvon árvvoštallama das sáhttágo gažaldatvuloš guovllus lobi mieđiheamis fuolakeahttá ein bajásdoallat ja ovdánahttit sámi kultuvrra sihke hárjehit sápmelaččaid árbevirolaš ealáhusaid.

Ovddabealde 1 momeanttas dárkkuhuvvon árvvoštallamis galget váldojuvvot vuhtii:

1) ovddabealde 17 § 1 momeantta vuollečuoggáin 3—8 dárkkuhuvvon dieđut;

2) guovllus ja dan njuolggolagasvuođas leat bohccuid guohtuneatnamat ja johtolagat sihke eará boazobarggu ráhkadusat ja boazobargui muđuid dehálaš eatnamat;

3) guvlui ja dan njuolggolagasvuhtii čuohcci turisma ja vuovdedoallu sihke eará dihttojuvvon guovllu losideaddji guovllu geavahanhámit; ja

4) vejolašvuohta ja vuogit áruid jávkadeapmái dehe daid geahpideapmái.

19 §

Málbmaohcama lohpeohcamuša čuvvosat

Dasa lassin, mii ruvkelága 34 §:s mearriduvvo, málbmaohcama lohpeohcamuššii galget laktojuvvot:

1) oppalaš gárta, mii čujuha guovllu sajádaga, mii lea ohcamuša čuozáhahkan;

2) go ruvkeeiseváldi bivdá, de meahccegárta- dehe áibmogovvavuođđu, mii lea riikkaviidosaš koordinašuvnnas ja vuogálaš mihttolávas, ja masa lea lasihuvvon cáhcosárgumin áigedássásaš giddodatjuogadeapmi, visttit sihke ohccojuvvon lohpái váikkuheaddji málbmaohcama árut sihke dárbbašlaš nammarádju;

3) fiila, mii sisdoallá riikkaviidosaš koordinašuvnnas málbmaohcanguovllu rájiid, málbmaohcanguovllu ja dasa gaskkaheamit rádjahuvvi guovllu giddodatjuogadeami sihke málbmaohcama áruid;

4) ohcci virgeduođaštus dehe gávperegisttarválddus;

5) dárbbu mielde ovddabealde 18 §:s dárkkuhuvvon čilgehus; ja

6) eará lohpeeiseválddi gáibidan áššáigullevaš mearrádusa dahkama várás dárbbašlaš čuvvosat.

20 §

Várrehusilmmuhus

Dasa lassin, mii ruvkelága 44 §:s mearriduvvo, várrehusilmmuhusas galgá buktojuvvot ovdan:

1) várrejeaddji namma, oktavuohtadieđut ja ruovttubáiki;

2) kontáktaolmmoš ja lassidieđuid addi Suomas, sajádat fitnodagas ja oktavuohtadieđut;

3) maid ruvkeminerálaid várrejeaddji navdá várrehusguovllus leat ja masa diehtu vuođđuduvvá;

4) várrehusguovllu eananviidodat sihke gielda, man guovllus várrehusguovlu lea;

5) várrehusmearrádusa dohkkenáigi ákkastallamiiddisguin. Juos várrejeaddji ohcá guhkit dohkkenáiggi go 12 mánu dasa galgá ovdanbuktojuvvot dohkálaš ágga.

6) várrejeaddji evttohus várrehusguovllu namman.

7) diehtojuohkinplána; ja

8) eará lohpeeiseválddi gáibidan áššáigullevaš mearrádusa dahkama dárbbašlaš dieđut.

21 §

Várrehusilmmuhusa čuvvosat

Dasa lassin, mii ruvkelága 44 §:s mearriduvvo, várrehusilmmuhussii galget laktojuvvot:

1) oppalaš gárta várrehusguovllu sajádagas ja várrehusguovllu gárta, mas leat čielgasit merkejuvvon várrehusguovllu rájit;

2) fiila, mii sisdoallá riikkaviidosaš koordinašuvnnas várrehusguovllu rájiid;

3) ohcci virgeduođaštus dehe gávperegisttarválddus; ja

4) eará lohpeeiseválddi gáibidan áššáigullevaš mearrádusa dahkama várás dárbbašlaš čuvvosat.

22 §

Ruvkelohpeohcamuš

Dasa lassin, mii ruvkelága 34 §:s mearriduvvo, ruvkelohpeohcamušas dehe dan čuvvosiin galget ovdanbuktojuvvot:

1) ohcci namma, oktavuohtadieđut ja ruovttubáiki;

2) kontáktaolmmoš ja lassidieđuid addi Suomas, namma, sajádat fitnodagas ja oktavuohtadieđut;

3) ruvkeguovllu ja ruvkke veahkkeguovllu eatnandieđalaš sajádat sisdoaladettiin giddodagaid ja eará registtarovttadagaid nama ja giddodatdovddaldaga;

4) ruvkeguovllu ja ruvkke veahkkeguovllu ollislaš eananviidodat sihke juohke giddodaga oasil eananviidodat unnimusat 0,1 hektára dárkilvuođain;

5) ruvkeguovllu ja ruvkke veahkkeguovllu mearrahuvvamii váikkuheaddji mávssolaš áššit;

6) čilgehus guovllu málbmaohcama dutkamušain ja daid bohtosiin, mat čájehit guovllus leat ruvkeminerálat nu eatnat ja dakkár hámis, ahte gávdnosiin ávkkástallan lea jáhkehahtti ja ekonomalaččat gánnáhahtti;

7) čilgehus ruvkefidnu ekonomalaš eavttuin (ruhtadanplána);

8) čilgehus ohcci organisašuvnnas ja máhtus;

9) giddodatdiehtovuogádaga dieđut ruvkeguovllu ja ruvkke veahkkeguovllu giddodaga ja ránnágiddodagaid eaiggádiin ja daid eará olbmuid dehe servošiid namain, ja čujuhusain ja dihttojuvvon šleađgaboastačujuhusain, geaid ovdamuni, rievtti dehe geatnegasvuođa ruvkelobi mieđiheapmi sáhttá guoskat;

10) čilgehus ruvkedoaimma teknihkalaš vuođđočovdosiin:

a) laigonvuohki ja eará ruvkedoaimma vuođđočovdosat;

b) laiggohagaid álgomihtidan- ja plánenákkat sihke rastáčuohpahatgovat;

c) luottaid, duolvačáhcebohcciid ja elrávdnjelinnjáid sajušteapmi ja ruvkedoaimma dárbbašan čáhcegeavahanplána;

d) eará dárbbašlaš áššit;

11) čilgehus doaibmabijuin, maiguin sihkkarastojuvvo, ahte ruvkedoaimmas ii bargojuvvo čalmmus ruvkeminerálaid skihtardeapmi iige ruvkke vejolaš boahttevaš geavahusa ja laigonbargu ii dorvvohuhttojuvvo dehe váttásnuhttojuvvo;

12) ákkastallojuvvon čilgehus ruvkedoaimma árvvoštallojuvvon váikkuhusain almmolaš ja priváhta ovdamuniide;

13) bienalaš čilgehus doaibmabijuin, maiguin ruvkedoaimma vahátlaš váikkuhusat áigojuvvojit jávkadit dehe maiguin dat áigojuvvojit geahpiduvvot;

14) čilgehus mot luonddu máŋggahápmásašvuohta lea váldojuvvon vuhtii fidnu válmmastallamis;

15) čilgehus plánejuvvon ruvkedoaimma birasváikkuhusain árvvoštallanmeannudeamis addojuvvon lága (468/1994) 25 §:s dárkkuhuvvon viidodagas, dalle go fidnui ii guoskaduvvo birasváikkuhusaid árvvoštallanmeannudeamis addojuvvon namuhuvvon lága árvvoštallanmeannudeapmi;

16) álgoplána ruvkke giddemis muttuid mielde;

17) bienalaš čilgehus ruvkedoaimma loahpaheami gáibidan doaibmabijuin ja daid guvllolaš olis;

18) čilgehus huksehusaid ja ráhkkanusaid doaibmabijuin go ruvkedoaibma nohká;

19) čilgehus maŋŋedoaibmabijuid ulbmiliin ja daid váldosisdoallu;

20) čilgehus guovllu boahtteáigge geavahanvejolašvuođain;

21) árvvoštallan loahpahandoaibmabijuid áigedávvalis ja goasttádusain;

22) ruvkedoaimma plánejuvvon álggahanáigemuddu;

23) ohcci evttohus ruvkeguovllu namman;

24) diehtojuohkinplána; ja

25) eará lohpeeiseválddi gáibidan áššáigullevaš mearrádusa dahkama várás dárbbašlaš dieđut.

23 §

Ohcci čilgehus ruvkelohpeohcamuša mieldásaš váikkuhusain guovllu sámi kultuvrii

Juos guovlu, mii lea ruvkelohpeohcamuša čuozáhahkan, lea sápmelaččaid ruovttuguovllus, dehe juos fidnu lea sápmelaččaid ruovttuguovllu olggobealde, muhto ohcamuša mieldásaš doaimmas lea fuopmášahtti mearkkašupmi sápmelaččaid rivttiid dáfus eamiálbmogin, galgá ráhkaduvvot sierra ruvkelága 34 § 4 momeantta mieldásaš čilgehus, mii doallá sisttis ruvkelága 34 § 4 momeantta 3 čuoggá dárkkuhan dieđuid guovllu geavahusas ja mearkkašumis guovllu sámi kultuvrii mihtilmas boazodollui, meahccebivdui, guolástussii, čoaggimii dehe sámi duodjái ja ákkastallojuvvon árvvoštallan ohcamuša mieldásaš doaimma váikkuhusain ovdal namuhuvvon sámi kultuvrra oassesurggiide akto, sihke ovttas ruvkelága 34 § 4 momeantta 2 čuoggás dárkkuhuvvon guovllu eará danveardásaš lobit, sihke guovllu eará geavahanhámiiguin. Árvvoštallamis galgá buktojuvvot ovdan masa ja gos háhkkojuvvon dieđuide ohcci árvvoštallan vuođđuduvvá. Čilgehus galgá doallat sisttis ruvkelága 34 § 3 momeantta 5 čuoggás dárkkuhuvvon ákkastallojuvvon árvvoštallama das sáhttágo gažaldatvuloš guovllus lobi mieđiheamis fuolakeahttá ein bajásdoallat ja ovdánahttit sámi kultuvrra sihke hárjehit sápmelaččaid árbevirolaš ealáhusaid.

1 momeantta dárkkuhan árvvoštallamis galget váldojuvvot vuhtii:

1) ovddabealde 20 § 1 momeantta vuollečuoggáin 10 ja 12—20 dárkkuhuvvon dieđut;

2) guovllus ja dan njuolggolagasvuođas leat bohccuid guohtuneatnamat ja johtolagat sihke eará boazobarggu ráhkadusat ja boazobargui muđuid dehálaš eatnamat;

3) guvlui ja dan njuolggolagasvuhtii čuohcci turisma ja vuovdedoallu sihke eará dihttojuvvon guovllu losideaddji guovllu geavahanhámit; ja

4) vejolašvuohta ja vuogit áruid jávkadeapmái dehe daid geahpideapmái.

24 §

Ruvkelohpeohcamuša čuvvosat

Dasa lassin, mii ruvkelága 34 §:s mearriduvvo, ruvkelohpeohcamuššii galget laktojuvvot:

1) oppalaš gárta, mii čujuha guovllu sajádaga, mii lea ohcamuša čuozáhahkan, ja dan gori eará guovlluid geavahussii dađi lági mielde go ruvkelága 47 § 4 momeanttas gáibiduvvo;

2) dárbbu mielde meahccegárta- dehe áibmogovvavuođđu, mii lea riikkaviidosaš koordinašuvnnas ja vuogálaš mihttolávas, ja masa lea lasihuvvon cáhcosárgumin áigedássásaš giddodatjuogadeapmi, visttit sihke ohccojuvvon lohpái váikkuheaddji málbmaohcama árut sihke dárbbašlaš nammarádju;

3) fiila, mii sisdoallá riikkaviidosaš koordinašuvnnas málbmaohcanguovllu rájiid, málbmaohcanguovllu ja dasa gaskkaheamit rádjahuvvi guovllu giddodatjuogadeami sihke málbmaohcama áruid;

4) ohcci virgeduođaštus dehe gávperegisttarválddus;

5) dárbbu mielde ovddabealde 23 §:s dárkkuhuvvon čilgehus; ja

6) eará lohpeeiseválddi gáibidan áššáigullevaš mearrádusa dahkama várás dárbbašlaš čuvvosat.

25 §

Álbmotdilálašvuohta mii guoská ruvkelohpeohcamuša

Ruvkeeiseváldi galgá doallat beavdegirjji ruvkelága 39 § 4 momeanttas dárkkuhuvvon dilálašvuođas. Beavdegirji galgá laktojuvvot lohpemearrádussii.

Dilálašvuođas galgá dieđihuvvot lohpeohcamušas dieđiheami olis.

Dilálašvuohta sáhttá ordnejuvvot gáiddusoktavuođa bakte.

26 §

Lohpemearrádusa čuovusgártta sisdoallu

Mearrádussii, mii guoská ruvkelobi, laktojuvvon gárttas galget oidnot:

1) rabaslaiggohaga loahpalaš laiggohaga rájit;

2) dihttojuvvon eatnanvuloš laiggohagaid váikkuhanguovllu rádji nu ahte dat lea projiserejuvvon eanangieragártii;

3) siidogeađge- ja eananguhppenguovllut;

4) riggudansáddoáldát;

5) čáziidhálddaheami ordnemat, áldát, mat laktásit čáziidgieđahallamii ja -furkemii;

6) vuovdesuodjeavádagat;

7) huksehusaid ja ráhkkanusaid sajádat eatnama nalde;

8) táŋkaguovllut, rádjo- ja fuolahusguovllut ja bávkkanasfuorkkát;

9) šleađgajuogadan-, kommunikašuvdna-, liggen- ja čuovggahanvuogádagat;

10) bosoniid sajádat; ja

11) johtolaga jođáhagat.

27 §

Ruvkeguovllu lonistanlohpeohcamuš

Ruvkeguovllu lonistanlohpeohcamušas galget buktojuvvot ovdan 22 §:s mearriduvvon dieđut dehe kopiija mieđihuvvon ruvkelobis.

Ruvkefidnu oppalaš dárbbu gáibádusa árvvoštallama várás ohcamušas galget čielggaduvvot ruvkeguovllu guovlo- ja báikkálašekonomalaš váikkuhusat, barggolašvuohtaváikkuhusat sihke áššit, mat gullet servodaga vuođđoávnnasfuolahussii.

28 §

Ruvkeguovllu lonistanlobi joatkkaáiggi ohcamuš

Dasa lassin, mii ruvkelága 71 § 2 momeanttas mearriduvvo, de ruvkeguovllu lonistanlobi dohkkenáiggi joatkkaohcamušas galgá čilgejuvvot, ahte eavttut ruvkelobi dohkkenáiggi joatkimii ruvkelága 63 § mieldásaččat leat leame. Ohcamušas ferte spesifiserejuvvot háliiduvvon joatkkaáigi, earretgo joatkka ohccojuvvo doaisttážii.

29 §

Ruvkedorvvolašvuođa lohpeohcamuš

Dasa lassin, mii ruvkelága 122 §:s mearriduvvo, ruvkedorvvolašvuođa lohpeohcamušas galget buktojuvvot ovdan:

1) ohcci namma, oktavuohtadieđut ja ruovttubáiki;

2) ohcci gávperegisttarválddus dehe virgeduođaštus;

3) dieđut doaibmabijuin, maid ollahuhttet vuolleskáhppojeaddjit;

4) ruvkke huksema plánejuvvon áigedávval.

30 §

Golledoidima lohpeohcamuš

Dasa lassin, mii ruvkelága 34 §:s mearriduvvo, golledoidima lohpeohcamušas galget buktojuvvot ovdan:

1) ohcci namma, oktavuohtadieđut ja ruovttubáiki;

2) ohccojuvvon golledoidinguovllu eatnandieđalaš sajádat gieldda dárkilvuođain;

3) golledoidinguovllu eananviidodat unnimusat 0,1 hektára dárkilvuođain;

4) doaimma kvalitehttii ja viidodahkii gorrái biddjojuvvon čilgehus das, mot luonddu máŋggahápmásašvuohta leat váldojuvvon vuhtii doaimma plánemis;

5) čilgehus doidinvuloš golli ohcama ja rádjama doaibmabijuid mearis, kvaliteahtas ja áigedávvalis;

6) álgočilgehus ovddabealde 11 §:s dárkkuhuvvon golledoidima maŋŋedoaibmabijuin;

7) váldosárgguslaš dieđut suodjaleami dáfus mearkkašahtti luonddu- ja golledoidima kulturárvvuin sihke čilgehus golledoidima vejolaš váikkuhusain daidda ja árrováikkuhusaid geahpideamis;

8) čilgehus das, mot johtin golledoidinguvlui ordnejuvvo;

9) čilgehus golledoidinguvlui plánejuvvon gaskaboddasaš ráhkkanusain;

10) ohcci evttohus golledoidinguovllu namman.

Juos guovlu, mii lea golledoidima lohpeohcamuša čuozáhahkan, lea sápmelaččaid ruovttuguovllus, dehe juos fidnu lea sápmelaččaid ruovttuguovllu olggobealde, muhto ohcamuša mieldásaš doaimmas lea fuopmášahtti mearkkašupmi sápmelaččaid rivttiid dáfus eamiálbmogin, galgá ráhkaduvvot sierra ruvkelága 34 § 4 momeantta mieldásaš čilgehus, mii doallá sisttis ruvkelága 34 § 4 momeantta 3 čuoggá dárkkuhan dieđuid guovllu geavahusas ja mearkkašumis guovllu sámi kultuvrii mihtilmas boazodollui, meahccebivdui, guolástussii, čoaggimii dehe sámi duodjái ja ákkastallojuvvon árvvoštallan ohcamuša mieldásaš doaimma váikkuhusain ovdal namuhuvvon sámi kultuvrra oassesurggiide akto, sihke ovttas ruvkelága 34 § 4 momeantta 2 čuoggás dárkkuhuvvon guovllu eará danveardásaš lobiiguin, sihke guovllu eará geavahanhámiiguin. Árvvoštallamis galgá buktojuvvot ovdan masa ja gos háhkkojuvvon dieđuide árvvoštallan vuođđuduvvá. Čilgehus galgá doallat sisttis ruvkelága 34 § 3 momeantta 5 čuoggás dárkkuhuvvon ákkastallon árvvoštallama das sáhttágo gažaldatvuloš guovllus lobi mieđiheamis fuolakeahttá ein bajásdoallat ja ovdánahttit sámi kultuvrra sihke hárjehit sápmelaččaid árbevirolaš ealáhusaid.

Ovddabealde 2 momeantta dárkkuhan árvvoštallamis galget váldojuvvot vuhtii:

1) ovddabealde 1 momeantta vuollečuoggáin 2—7 dárkkuhuvvon dieđut;

2) guovllus ja dan njuolggolagasvuođas leat bohccuid guohtuneatnamat ja johtolagat sihke eará boazobarggu ráhkadusat ja boazobargui muđuid dehálaš eatnamat;

3) guvlui ja dan njuolggolagasvuhtii čuohcci turisma ja vuovdedoallu sihke eará dihttojuvvon guovllu losideaddji guovllu geavahanhámit; ja

4) vejolašvuohta ja vuogit áruid jávkadeapmái dehe daid geahpideapmái.

31 §

Golledoidima lohpeohcamuša čuvvosat

Dasa lassin, mii ruvkelága 34 §:s mearriduvvo, golledoidima lohpeohcamuššii galget laktojuvvot:

1) oppalaš gárta, mii čujuha guovllu sajádaga, mii lea ohcamuša čuozáhahkan;

2) fiila, mii sisdoallá riikkaviidosaš koordinašuvnnas málbmaohcanguovllu rájiid ja golledoidima áruid; ja

3) ohcci virgeduođaštus dehe gávperegisttarválddus.

32 §

Ohcamušat mat gusket oktasaš guovlluid

Juos ruvkelága 34 § mieldásaš ohcamuš guoská oktasašguovlolágas (758/1989) dárkkuhuvvon oktasaš guovllu dehe oktasašvuovdelágas (109/2003) dárkkuhuvvon oktasašvuovddi, ohcamuššii galgá laktojuvvot dakkár čilgehus, mii lea dárbbašlaš diehtunaddima doaimmaheami várás oktasaš guovllu dehe oktasašvuovddi ossodatgoddái.

33 §

Ohcamušdieđuid almmolašvuohta

Lohpeohcci galgá ilmmuhit lohpeohcamuša doaimmaheami olis ákkastallojuvvon ipmárdusas das, maid osiid mielde lohpeohcamuš dehe dan čuvvosat sisdollet eiseválddi doaimma almmolašvuođas addojuvvon lága (621/1999) dehe eará láhkaásaheami mielde dieđuid, mat galget adnojuvvot suollemassan.

Ohcci galgá vejolašvuođaidis mielde doaimmahit ohcamuša olis bienahis čoahkkáigeasu 1 momeanttas dárkkuhuvvon ohcamuša dieđuin, mat sáhttet buktojuvvit ovdan álbmogii.

34 §

Cealkámušat lohpeohcamušas

Dasa lassin, mii ruvkelága 37 §:s mearriduvvo, lohpeeiseváldi galgá bivdit málbmaohcanlobi, ruvkelobi ja golledoidinlobi ohcamušas cealkámuša:

1) Rádjegohcinlágádusas, go ohcamuša mieldásaš doaibma bargojuvvo rádjeavádagas;

2) Váldoovdagottis, go ohcamuša mieldásaš doaibma bargojuvvo Suoma guovločáziid siste dehe guovllu lahkosiin, mat leat bealuštanvuimmiid geavahusas; ja

3) Museavirgelágádusas, go dološmuitolága (295/1963) guoskadeapmi lea dárbbašlaš čilgejuvvot.

35 §

Lohpeohcamušas gulaheapmi

Ruvkelága 40 §:s dárkkuhuvvon gulahusas galgá boahtit ovdan aŋkke:

1) ohcci namma;

2) govvádus ohcamuša mieldásaš doaimma kvaliteahtas, bistimis ja viidodagas;

3) diehtu guovllus, gos ohcamuša mieldásaš doaibma ollahuhttolii;

4) diehtu ohcamušáššegirjjiid oidnosis doallamis;

5) meannudeapmi muittuhusaid ja oaiviliid guođđima várás;

6) diehtu vejolaš almmolaš gullandilálašvuođas.

36 §

Ohcamuš lobi dohkkenáiggi joatkima várás

Málbmaohcanlobi, ruvkelobi ja golledoidinlobi dohkkenáiggi joatkkaohcamuš galgá doaimmahuvvot lohpeeiseváldái ovdal lobi dohkkenáiggi nohkama.

Ohcamušas galget boahtit ovdan ohcci háliidan rievdadusat lohpeguvlui dehe eará mearkkašahtti rievdadusat sihke áššáigullevaččain dáhpáhuvvan rievdadusat.

Málbmaohcanlobi dohkkenáiggi joatkkaohcamušas galgá buktojuvvot ovdan čilgehus:

1) lobi vuođul dahkkojuvvon doaibmabijuin ja daid bohtosiin, mat leat ohcamuša čuozáhahkan;

2) guvlui čuohcin dutkangoasttádusaid mearis;

3) dihttoma ávkkástallanvejolašvuođain ja joatkkadutkamušaid dárbbašlašvuođas;

4) ákkastallamat guovloráddjemii.

Ruvkelága dohkkenáiggi joatkkaohcamušas galgá buktojuvvot ovdan čilgehus:

1) lobi vuođul dahkkojuvvon doaibmabijuin ja daid bohtosiin, mat leat ohcamuša čuozáhahkan;

2) ruvkelobi dohkkenáiggi joatkima eavttuin.

Golledoidinlobi dohkkenáiggi joatkkaohcamušas galgá buktojuvvot ovdan čilgehus:

1) lobi vuođul dahkkojuvvon doaibmabijuin ja daid bohtosiin, mat leat ohcamuša čuozáhahkan;

2) golledoidinlobi dohkkenáiggi joatkima eavttuin.

37 §

Lohpemearrádusa sisdoallu

Mearrádusas galgá váldojuvvot ákkastallojuvvon oaidnu lohpeohcamuššii cealkámušain, oaiviliin ja muittuhusain ovdanbuktojuvvon spesifiserejuvvon gáibádusaide. Biehtadahkes mearrádusas galget govviduvvot biehtadahkes mearrádusa ákkat sihke láhkabáiki, masa biehtadahkes mearrádus vuođđuduvvá.

5 Lohku

Bántema ilmmuhanmeannudeapmi

38 §

Bántenilmmuhus

Ruvkelága 174 §:s dárkkuhuvvon bántenilmmuhus galgá sisdoallat:

1) bánttaaddi ja bánttaoažžu nama, oktavuohtadieđuid ja ruovttubáikki;

2) dieđuid ruvke- dehe málbmaohcanlobis, masa vuođđuduvvi ruvkeminerálaid ávkkástallanriektái dehe oalil sierrariektái ilmmuhanvuloš bántariekti vuođđuduvvá;

3) dieđuid bántarivttiidgaskasaš ovdasajis, juos bántenvuloš riektái čuhcet dehe ilmmuhuvvojit čuohcit eanet bántarievttit;

4) dieđu das, ahte lohpeeaiggát lea ovdal ruvkeeiseváldái dahkan čálalaš ilmmuhusa ilmmuhan buot buoret ovdasajis leamaš bántarivttiid eaiggádiidda ruvkeeiseváldái ilmmuhanvuloš bántarievttis;

5) dárbbu mielde dieđu ilmmuhanvuloš bántarievtti mieldásaš bántaovddasvástádusa ruhtamearis.

Lohpeeaiggát dehe ilmmuhusa ráhkadeaddji galgá vuolláičállit ilmmuhusa. Ilmmuhussii galget laktojuvvot kopiija čálalaš bántenčatnaseamis dehe danveardásaš áššegirjjis, bántaaddi virgeduođaštus dehe gávperegisttarválddus sihke earát dárbbašlaš áššegirjjit.

39 §

Dieđuidaddingeatnegasvuohta ilmmuhuvvon bántenrivttiin

Ruvkeeiseváldi galgá bivdaga mielde addit dieđuid ja dárbbu mielde ruvkeregistara váldosa dasa ilmmuhuvvon bántarivttiin.

40 §

Bántenrivttiid eaiggádiid riektesajádat lobi healban-, šluhtten- ja earáhuhttindiliin

Ruvkeeiseváldi galgá ájahalakeahttá ilmmuhit iežas diehtin bántarivttiid eaiggádiidda johttáhuvvon ruvke- ja málbmaohcanlobi healbama, šluhttema ja earáhuhttima áššiin ja várret bántarivttiid eaiggádiidda dilálašvuođa gullojuvvot áššis.

Juos lohpeeaiggát ohcá ieš 1 momeanttas dárkkuhuvvon ruvke- dehe málbmaohcanlobi healbama, ohcamuššii galgá laktojuvvot buohkaid dihttojuvvon bántarivttiid eaiggádiid čálalaš miehtan.

6 Lohku

Sierranas njuolggadusat

41 §

Ruvkelága 38 §:s dárkkuhuvvon ovttasbargomeannudeapmi

Ruvkelága 38 § dárkkuhan ovttasbargomeannudeami vuođđun doaibmá lobi ohcci ráhkadan ruvkelága 34 § mieldásaš lohpeohcamuš čuvvosiiddisguin. Lohpeohcamuš dehe dan čuvvosat galget dievasmahttojuvvot ovttasbargomeannudeami oassebeliid ovdanbuktin ákkastallojuvvon ovdanbuktimiid geažil, juos lohpeohcamuš dakkáražžan ii doala sisttis ruvkelága ja -ásahusa gáibidan gokčevaš dehe rivttes dieđuid mearrádusdahkama várás.

Loahpaloahpas ruvkeeiseváldi galgá lohpečovdosiinnis mearrat lohpeeavttuiguin gokčevaš doaibmabijuin, maiguin guovllu sámi kultuvrra hárjehaneavttuide mielddisboahtti vahátlaš váikkuhusat caggojuvvot ja unniduvvojit nu beaktilit go vejolaš. Dasa lassin ovttasbargomeannudeami olis dehe dan boađusin ráhkaduvvon lohpemearrádusa oassin ruvkeeiseváldi galgá ákkastallat iežas lohpečovdosa earenoamážit daid áššiid oasil, maid hárrái ovttasbargomeannudeami oassebealit eai leat leamaš ovttamielalaččat.

Ovttasbargomeannudeami loahpas ruvkeeiseváldi sihkkarastá meannudeami boađusin ráhkaduvvon bienalaš váikkuhusaid árvvoštallama vuođul, leatgo lohpeohcamuša mieldásaš doibmii ruvkelága 50 § dárkkuhan árut.

42 §

Lohpesirdinohcamuš

Ruvkelága 73 § 2 momeanttas dárkkuhuvvon málbmaohcanlobi, ruvkelobi ja golledoidinlobi sirdinohcamuš galgá doaimmahuvvot ruvkeeiseváldái 30 beaivvi siste sirdinsoahpamuša vuoibmáiboahtimis.

Ohcamuššii galget laktojuvvot:

1) sirdinoažžu virgeduođaštus dehe gávperegisttarválddus;

2) čilgehus sirdinoažžu áššedovdamušas, teknihkalaš čađahannávccas ja ekonomalaš návccas bargat doaimma, mii vuođđuduvvá lohpái;

3) čilgehus sirdinoažžu bargoveaga ámmátlaš dohkálašvuođas, mii lea anus;

4) áigedássásaš giddodatdiehtovuogádaga dieđut málbmaohcanguovllu giddodateaiggádiin ja daid eará olbmuid dehe servošiid namain ja čujuhusain, geaid ovdamuni, rievtti dehe geatnegasvuođa málbmaohcanlobi sirdin sáhttá guoskat.

43 §

Dieđut laigunbuhtadusa váfisteami várás

Ruvkelobi eaiggát galgá ruvkelága 100 § 6 momeanttas dárkkuhuvvon ilmmuhussii laktit luoittu ruvkkes laigojuvvon ja ávkin adnojuvvon málmma sisdoalli ja ávkin ožžojuvvon metálla mearis. Luitui galget laktojuvvot dieđut gaskaárvohattis. Juos gaskaárvohaddi ii leat vejolaš buktojuvvot ovdan, galgá lohpeeaiggát dahkat ovdanbuktojumi heivehanvuloš hattis.

Juos ilmmuhus guoská ruvkelága 100 § 2 momeantta 2 čuoggá a vuollečuoggá, galget ilmmuhussii laktojuvvot sohppojuvvon haddi ja eará dieđut, maid vuođul ruvkeeiseváldi sáhttá váfistit laigunbuhtadusa.

Ruvkelága 100 § 2 momeantta 2 čuoggá b vuollečuoggás dárkkuhuvvon ohcamuššii galgá laktojuvvot čilgehus ruvkke jahkásaš buvttadusmearis, das ožžojuvvon hattis ja buvttadusa goasttádusain. Dasa lassin ohcamuššii galgá laktojuvvot čilgehus buvttadusa gáibidan gaskkalaš goasttádusain sihke buvttadusa gáibidan investeremiin ja dain bargon geahpádusain. Juos ohcamuša lea dahkan giddodateaiggát, ruvkeeiseváldi galgá bivdit danveardásaš dieđuid ruvkelobi eaiggádis.

Juos laigunbuhtadus gáibiduvvo dárkkistuvvot ruvkelága 100 § 3 momeantta vuođul, galgá ohcamuššii laktojuvvot čilgehus oassebeliid gaskavuođa soahpamušas.

44 §

Ruvkedoaimmas registreremis ilmmuheapmi

Doaibmaválddálaš eananmihtidandoaimmahat galgá ilmmuhit elektrovnnalaččat ruvkeeiseváldái ruvkedoaimmahusa giddodatregistara merkemis.

Ilmmuhussii galgá laktojuvvot geavahanriekteovttadaga dovddaldat ja fiila, mii doallá sisttis riikkaviidosaš koordinašuvnnas doaimmahusas váfistuvvon ruvkeguovllu ja ruvkke veahkkeguovllu rájiid.

45 §

Ilmmuheapmi ruvkeeiseválddi mearrádusa váidaleamis

Áššáigullevaš hálddahusriekti galgá ilmmuhit elektrovnnalaččat dakkaviđe go váidalanáiggi nohká, ruvkeeiseváldái hálddahusriektái guđđojuvvon várrema, málbmaohcanlobi, ruvkelobi dehe golledoidinlobi váidalusreivves.

46 §

Dieđut, mat merkejuvvojit ruvkeregistarii

Ruvkeregistarii galget merkejuvvot:

1) johttáhuvvon lohpeohcamuš, ohcci namma ja oktavuohtadieđut;

2) lohpeohcamušas mielddisbuktojuvvon doaibmabijut;

3) ruvkelága vuođul mieđihuvvon lobit ja addojuvvon mearrádusat;

4) lohpeeaiggáda namma ja oktavuohtadieđut;

5) lohpedovddaldat, lobi mieđihanbeaivi ja dohkkenáigi;

6) lohpeguovllu namma, eananviidodat ja sajádat sihke mii ruvkeminerálaid gávdnosis leat ilmmuhuvvon leat;

7) várrehusilmmuhus ja várrehusmearrádus ja várremearrádusa dohkkenáigi;

8) ruvkeeiseválddi jahkásaččat váfistan laigunbuhtadus;

9) lohpesirdinohcamuš;

10) málbmaohcanlobi- ja ruvkelobi dehe ruvkerievtti bánten;

11) ruvkeregistarii merkejuvvon rievtti dehe lobi healban dehe šluhtten;

12) hálddahusbággoášši;

13) stáhtaráđi mieđihan ruvkeguovllu lonistanlohpi;

14) stáhtaráđi doarjja málbmaohcanlobi dohkkenáiggi joatkimii; ja

15) eará dieđut, mat ruvkeeiseválddi geatnegasvuođaid ollahuhttima várás lea ágga merket ruvkeregistarii.

47 §

Vuoibmáiboahtin

Dát ásahus boahtá vuoibmái x.x.20xx.

Dáinna ásahusain gomihuvvo stáhtaráđi ásahus ruvkedoaimmas (391/2012).

Helssegis x.x.20xx

Ealáhusministtar Wille Rydman

Njunušáššedovdi Teo Kangaspunta